อนุสรี ทับสุวรรณ

**อนุสรี ทับสุวรรณ** (เกิด 23 พฤษภาคม พ.ศ. 2512)  เป็นนักการเมืองชาวไทย ปัจจุบันดำรงตำแหน่งรองหัวหน้าพรรคโอกาสใหม่ อดีตสมาชิกสภาผู้แทนราษฎร แบบบัญชีรายชื่อ สังกัดพรรครวมพลัง อดีตคณะที่ปรึกษารัฐมนตรีว่าการกระทรวงเกษตรและสหกรณ์ และรัฐมนตรีว่าการกระทรวงยุติธรรม อดีตสมาชิกพรรคภูมิใจไทย ลาออกจากการเป็นสมาชิกพรรคภูมิใจไทย เมื่อวันที่ 1 ตุลาคม พ.ศ. 2566

## ประวัติ
อนุสรี ทับสุวรรณ เกิด 23 พฤษภาคม 2512 เป็นบุตรของ พล.ต.ท.อนุชา ทับสุวรรณ และ สิตางศุ์ บูรณสิงห์ ทับสุวรรณ บิดาเป็นนายตำรวจคนสนิทของพลเอก ชาติชาย ชุณหะวัณ เธอได้เข้าเรียน คณะรัฐศาสตร์ จุฬาลงกรณ์มหาวิทยาลัย ภาควิชาความสัมพันธ์ระหว่างประเทศ จนจบปริญญาตรี เกียรตินิยม อันดับ 2 และปริญญาโท ความสัมพันธ์ระหว่างประเทศ (นโยบายการพัฒนา) จากมหาวิทยาลัย United States International University - Europe กรุงลอนดอน ประเทศอังกฤษ สำเร็จการศึกษาระดับปริญญาเอกสาขาผู้นำทางสังคม ธุรกิจและการเมือง เมื่อกันยายน 2568 วิทยาลัยนวัตกรรมสังคม มหาวิทยาลัยรังสิต

## การทำงาน
อนุสรี ทับสุวรรณ เคยเป็นข้าราชการกระทรวงการต่างประเทศ ตั้งแต่ปี 2537 ทำงานที่กรมเศรษฐกิจระหว่างประเทศ กรมสารนิเทศ กรมเอเชียตะวันออก สำนักนโยบายและแผน สำนักบริหารบุคคล ที่สำคัญ เป็นกงสุล ณ สถานกงสุลใหญ่ ณ เมืองฮ่องกง 4 ปี ระหว่างปี 2547-2550 เคยเป็นเลขานุการ รมช.และ รมว.กระทรวงการต่างประเทศ (ดร.สุรินทร์ พิศสุวรรณ) ต่อมาลาออกจากราชการมาทำงานการเมืองท้องถิ่น โดยอาจารย์สมัยรัฐศาสตร์จุฬาฯ ม.ร.ว. สุขุมพันธุ์ บริพัตร ชวนให้มาทำงานในตำแหน่ง เลขานุการผู้ว่าราชการกรุงเทพมหานคร  ถือเป็นงานการเมืองครั้งแรก ระหว่างปี 2554-2557  

จากนั้น พล.ต.อ.อดุลย์ แสงสิงแก้ว ได้ชักชวนให้มาทำงานที่กระทรวงการพัฒนาสังคมและความมั่นคงของมนุษย์ และต่อด้วยกระทรวงแรงงาน ในตำแหน่งข้าราชการการเมือง ประจำสำนักเลขาธิการนายกรัฐมนตรี มีบทบาทในการดูแลด้านยุทธศาสตร์ปฏิบัติการข่าวสารและมิติการเมือง รวมทั้งงานด้านต่างประเทศ สตรี เด็ก ผู้พิการ ผู้ด้อยโอกาส และเจรจากับกลุ่มองค์กรต่างๆ 

อนุสรี ทับสุวรรณ เข้าสู่การเมืองอย่างจริงจังโดยการรับตำแหน่ง ผู้อำนวยการพรรครวมพลังประชาชาติไทย (รปช.) เมื่อปี 2561 และต่อมารับสมัครเลือกตั้งแบบบัญชีรายชื่อในลำดับที 4 เมื่อวันที 7 ก.พ. 2562 และได้รับเลือกตั้งเป็น ส.ส.บัญชีรายชื่อ ในนามพรรครวมพลังประชาชาติไทย ซึ่งภายหลังได้เปลี่ยนชื่อเป็น พรรครวมพลัง

หลังจากทำหน้าที่สมาชิกสภาผู้แทนราษฎร จนเกือบครบวาระสมัยประชุมสภาผู้แทนราษฎรชุดนี้ นางสาวอนุสรีฯ ลาออกจากสมาชิกสภาผู้แทนราษฎร และสมาชิกพรรครวมพลัง ในวันที่ 15 ธันวาคม 2565 และเข้าสมัครเป็นสมาชิกพรรคภูมิใจไทย วันที่ 16 ธันวาคม 2565 และลาออกจากการเป็นสมาชิกพรรคภูมิใจไทย เมื่อวันที่ 1 ตุลาคม 2566

## ด้านสังคม
ในปี 2564 เป็นผู้ก่อตั้งองค์กรสาธารณะประโยชน์ "สถาบันอนุสรีรวมใจให้กัน"  เพื่อช่วยเหลือ กลุ่มเป้าหมาย ประกอบด้วยกลุ่มคนพิการ ผู้สูงอายุ และผู้ใช้แรงงานที่ด้อยโอกาส ที่ได้รับความ
เดือดร้อนจากผลกระทบจากสถานการณ์ระบาดของเชื้อโรคโควิด 19 ทั้งทางตรงและทางอ้อม

## ประวัติการอบรม

*1. หลักสูตรวิทยาลัยป้องกันราชอาณาจักร รุ่นที่63
*2. หลักสูตรนวัตกรรมการบริหาร (NIDA Max) จากสถาบันพัฒนบริหารศาสตร์ (นิด้า)
*3. หลักสูตรผู้บริหารระดับสูงด้านการพัฒนาเมือง (มหานคร รุ่น2) จากมหาวิทยาลัยนวมินทราธิราช
*4. หลักสูตรอบรมโครงการพัฒนาผู้บริหารระดับสูงสำนักงานตำรวจแห่งชาติ (รวมมิตร)
*5. โครงการพัฒนาเครือข่ายและพัฒนาศักยภาพผู้บริหารระดับสูง (WiNSรุ่น3 ) กระทรวงการอุดมศึกษา วิทยาศาสตร์ วิจัยและนวัตกรรม (อว.) ปี 2566

## รางวัลเกียรติยศ
*สตรีไทยดีเด่น สาขานักการเมือง จากสภาสตรีแห่งชาติในพระบรมราชินูปถัมภ์ ปี 2558
*รางวัลต้นธรรม ต้นแบบบุคคลผู้ทำประโยชน์เพื่อสังคมและประเทศชาติ ปี 2561
*รางวัลลูกผู้มีความกตัญญูกตเวที  จากสมาคมสภาสังคมสงเคราะห์ฯ  12 สิงหาคม 2565

## เครื่องราชอิสริยาภรณ์

## อ้างอิง

หมวดหมู่:บุคคลจากกรุงเทพมหานคร
หมวดหมู่:ข้าราชการพลเรือนชาวไทย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรครวมพลัง
หมวดหมู่:พรรคภูมิใจไทย
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากวิทยาลัยนวัตกรรมสังคม มหาวิทยาลัยรังสิต
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:พรรคโอกาสใหม่